कुछ महान करने के लिए हमें अपने सोच का स्तर भी बड़ा करना होगा। जब विचार ही छोटा होगा, इच्छा ही छोटी होगी, तो आप जीवन में कुछ महान करने के लिए कैसे प्रवृत्त होंगे। यदि हमारी जिंदगी खराब है, तो यह काफी हद तक हमारे जीवन मूल्यों और साथ-ही एक भरपूर जिंदगी जीने की इच्छा के अभाव का नतीजा है। हमारी बंद दिमागी हमें आगे बढ़ने से रोकती है। खुले दिमाग से आगे बढ़ने का विचार करेंगे और फिर निर्धारित योजना के अनुसार काम करेंगे, तभी जीवन में तरक्की कर पाएंगे।